ഡിക്ലോഫെനാക്

ഡിക്ലോഫെനാക് , വേദനയ്ക്കും സന്ധിവാതം പോലുള്ള ശരീരവീക്ക രോഗങ്ങൾക്കും ഗൌട്ടിനും ചികിത്സിക്കാൻ ഉപയോഗിക്കുന്ന ഒരു ആന്റി-ഇൻഫ്ലമേറ്ററി മരുന്നാ]ണ് (NSAID) .  ഇത് വായിൽക്കൂടികഴിക്കാം (വായകൊണ്ട് വിഴുങ്ങാം), മലദ്വാരത്തിൽ ഒരു സപ്പോസിറ്ററിയായിഉപയോഗിക്കാം പേശിയിൽക്കൂടിയും ഇൻട്രാവീനസ്സായും  (ഞരമ്പിൽ കൂടി) കുത്തിവയ്ക്കാം,തൊലിപ്പുറത്തും  കണ്ണിൽ തുള്ളി മരുന്നായും ഒഴിക്കാം.വേദന എട്ട് മണിക്കൂർ വരെ നീണ്ടുനിൽക്കും.  ആമാശയത്തെ സംരക്ഷിക്കാൻ സഹായിക്കുന്നതിന് ഡിക്ലോഫെനാക്/മിസോപ്രോസ്റ്റോൾ (ആർത്രോടെക്) എന്ന നിശ്ചിത-ഡോസ് കോമ്പിനേഷനായും ഇത് ലഭ്യമാണ് ; എന്നിരുന്നാലും, ഒമേപ്രാസോൾ പോലുള്ള പ്രോട്ടോൺ പമ്പ് ഇൻഹിബിറ്ററുകൾ സാധാരണയായി ഒന്നാം നിരയിലാണ്, കാരണം അവ മിസോപ്രോസ്റ്റോളിനെപ്പോലെ ഫലപ്രദമാണ്.. 

സാധാരണ പാർശ്വഫലങ്ങളിൽ വയറുവേദന , ദഹനനാളത്തിൽ നിന്നുള്ള രക്തസ്രാവം , ഓക്കാനം, തലകറക്കം, തലവേദന, ശരീരവീക്കം എന്നിവ ഉൾപ്പെടുന്നു.  ഗുരുതരമായ പാർശ്വഫലങ്ങളിൽ ഹൃദ്രോഗം , പക്ഷാഘാതം , വൃക്ക പ്രശ്നങ്ങൾ , വയറ്റിലെ അൾസർ എന്നിവ  ഉൾപ്പെടാം .  ഗർഭാവസ്ഥയുടെ മൂന്നാം ത്രിമാസത്തിൽ ഉപയോഗിക്കാൻ ശുപാർശ ചെയ്യുന്നില്ല .  മുലയൂട്ടുന്ന സമയത്ത് ഇത് സുരക്ഷിതമായിരിക്കും. ഈ ഗ്രൂപ്പിലെ (NSAID) മറ്റ് മരുന്നുകളെപ്പോലെ പ്രോസ്റ്റാഗ്ലാൻഡിൻസിന്റെ ഉത്പാദനം കുറയ്ക്കുന്നതിലൂടെയാണ് ഡിക്ലോഫെനാക് പ്രവർത്തിക്കുന്നതെന്ന് വിശ്വസിക്കപ്പെടുന്നു . 

2023-ൽ, 9 ദശലക്ഷത്തിലധികം കുറിപ്പടികളോടെ, അമേരിക്കയിൽ  ഏറ്റവും സാധാരണയായി നിർദ്ദേശിക്കപ്പെടുന്ന 73-ാമത്തെ മരുന്നായിരുന്നു ഇത്  .  ഇത് അതിന്റെ ആസിഡായോ രണ്ട് ലവണങ്ങളായോ, (ഡിക്ലോഫെനാക് സോഡിയമായോ പൊട്ടാസ്യമായോ)ലഭ്യമാണ്.

 മെഡിക്കൽ ഉപയോഗങ്ങൾ   സന്ധിവേദന,ഡിസ്മനോറിയ ,വാതരോഗങ്ങൾ,ഗൌട്ടു,മറ്റ് കോശജ്വലന വൈകല്യങ്ങൾ ,വൃക്കയിലെ കല്ലുകൾ , പിത്താശയക്കല്ലുകൾ എന്നിവയുമായി ബന്ധപ്പെട്ട വേദനയെ  ചികിത്സിക്കാൻ ഡിക്ലോഫെനാക് ഉപയോഗിക്കുന്നു . മൈഗ്രെയിനുകളുടെ(കൊടിഞ്ഞി) ചികിത്സയാണ് ഒരു പ്രധാനകാര്യം. മിതമായതോ നിയന്ത്രിതമായതോ ആയ ശസ്ത്രക്രിയാനന്തര (പോസ്റ്റ്-ട്രോമാറ്റിക്) വേദനയ്ക്ക് ചികിത്സിക്കാൻ ഡിക്ലോഫെനാക് ഉപയോഗിക്കുന്നു, പ്രത്യേകിച്ച് വീക്കം ഉണ്ടാകുമ്പോൾ.

തിമിരം നീക്കം ചെയ്തവരിൽ ശസ്ത്രക്രിയയ്ക്കു ശേഷമുള്ള വീക്കം ചികിത്സിക്കുന്നതിനും, കോർണിയൽ റിഫ്രാക്റ്റീവ് ശസ്ത്രക്രിയയ്ക്ക് വിധേയരായവരിൽ വേദനയും ഫോട്ടോഫോബിയയും താൽക്കാലികമായി ഒഴിവാക്കുന്നതിനും ഡൈക്ലോഫെനാക് ഒഫ്താൽമിക് തുള്ളിമരുന്നായി ഉപയോഗിക്കുന്നു. 

ഡൈക്ലോഫെനാക് പുറമെ പൂരട്ടുന്ന  രൂപങ്ങളിലും ലഭ്യമാണ്, ഇത് ഓസ്റ്റിയോ ആർത്രൈറ്റിസിന് ഉപയോഗപ്രദമാണ് , പക്ഷേ മറ്റ് തരത്തിലുള്ള ദീർഘകാല പേശിഅസ്ഥി വേദനയ്ക്ക് ഇത് ഉപയോഗപ്രദമല്ല.  പൂരട്ടുന്ന മരുന്ന്  ഉളുക്കുകൾ, ചതവുകൾ എന്നിവ മൂലമുണ്ടാകുന്ന കടുത്ത വേദനയ്ക്കും  സഹായിച്ചേക്കാം . 

പല രാജ്യങ്ങളിലും, കണ്ണുകളുടെ മുൻഭാഗത്തെ (ശസ്ത്രക്രിയാനന്തര അവസ്ഥകൾ പോലുള്ളവ) ബാക്ടീരിയ മൂലമല്ലാത്ത വിട്ടുമാറാത്ത വീക്കം ചികിത്സിക്കാൻ തുള്ളിമരുന്നുകൾ  ഉപയോഗിക്കുന്നു.  കണ്ണിലെ കോർണിയയുടെ പോറലുകളുടെ  (abrasion)  ആഘാതം നിയന്ത്രിക്കുന്നതിനും തുള്ളിമരുന്നുകൾ  ഉപയോഗിക്കുന്നു . 

കാൻസറുമായി ബന്ധപ്പെട്ട വിട്ടുമാറാത്ത വേദനയ്ക്ക് ചികിത്സിക്കാൻ ഡിക്ലോഫെനാക് പലപ്പോഴും ഉപയോഗിക്കുന്നു , പ്രത്യേകിച്ച് വീക്കം ഉണ്ടെങ്കിൽ.

 പാർശ്വഫലങ്ങൾ 
ഗർഭിണികൾക്കും; ആമാശയത്തിലോ കുടലിന്റെ ആദ്യ ഭാഗത്തോ അൾസർ അല്ലെങ്കിൽ ഗ്യാസ്ട്രോഇന്റസ്റ്റൈനൽ രക്തസ്രാവം ഉള്ള  ആളുകൾക്കും; കൊറോണറി ആർട്ടറി ബൈപാസ് സർജറിക്ക് വിധേയരായ ആളുകൾക്കും ഡിക്ലോഫെനാക് വിപരീതഫലമാണ് ഉണ്ടാക്കുന്നത് .
ഹൃദയം
2013-ൽ നടത്തിയ ഒരു പഠനത്തിൽ, ഡിക്ലോഫെനാക് ഉപയോഗം പ്രധാന രക്തക്കുഴൽ രോഗങ്ങളുടെ മൂന്നിലൊന്ന് വർദ്ധനവ് വരുത്തിയതായി കണ്ടെത്തി, പ്രധാനമായും പ്രധാന കൊറോണറി രോഗങ്ങളുടെ വർദ്ധനവ് മൂലമാണിത്. [ 27 ] പ്ലാസിബോയുമായി താരതമ്യപ്പെടുത്തുമ്പോൾ, ഒരു വർഷത്തേക്ക് ഡിക്ലോഫെനാക് ചികിത്സ അനുവദിച്ച 1000 പേരിൽ, മൂന്ന് പേർക്ക് കൂടി പ്രധാന വാസ്കുലർ രോഗങ്ങൾ   ഉണ്ടായിരുന്നു, അതിൽ ഒരാൾക്ക്  മാരകമായിരുന്നു. [ 27 ] ഡിക്ലോഫെനാക് (1·65) മൂലം വാസ്കുലർ മരണം വർദ്ധിച്ചു. [ 27 ]

2004-ൽ സെലക്ടീവ് COX-2 ഇൻഹിബിറ്റർ റോഫെകോക്സിബ് ഉപയോഗിച്ച് ഹൃദയാഘാത സാധ്യത വർദ്ധിക്കുന്നതായി കണ്ടെത്തിയതിനെത്തുടർന്ന് , ഡൈക്ലോഫെനാക് ഉൾപ്പെടെയുള്ള നോൺ-സ്റ്റിറോയിഡൽ ആന്റി-ഇൻഫ്ലമേറ്ററി ഡ്രഗ് ഗ്രൂപ്പിലെ മറ്റെല്ലാ മരുന്നുകളിലും  ശ്രദ്ധ കേന്ദ്രീകരിച്ചു. ഗവേഷണ ഫലങ്ങൾ സമിശ്രമാണ്, 2006 ഏപ്രിൽ വരെയുള്ള പ്രബന്ധങ്ങളുടെയും റിപ്പോർട്ടുകളുടെയും മെറ്റാ വിശകലനം, ഉപയോഗിക്കാത്തവരെ അപേക്ഷിച്ച് 1.63 ഇരട്ടി ഹൃദ്രോഗ നിരക്ക് താരതമ്യേന വർദ്ധിച്ചതായി സൂചിപ്പിക്കുന്നു. [ 30 ] ബ്രിട്ടീഷ് ഹാർട്ട് ഫൗണ്ടേഷന്റെ മെഡിക്കൽ ഡയറക്ടർ പ്രൊഫസർ പീറ്റർ വീസ്ബർഗ് പറഞ്ഞു, "എന്നിരുന്നാലും,  അപകടസാധ്യത ചെറുതാണ്, കൂടാതെ വിട്ടുമാറാത്ത  വേദനയുള്ള പല രോഗികൾക്കും ഈ ചെറിയ അപകടസാധ്യത അവരുടെ ലക്ഷണങ്ങളിൽ നിന്ന് മോചനം നേടാൻ സഹായിക്കുന്നതായി തോന്നിയേക്കാം". ഹൃദ്രോഗ സാധ്യത വർദ്ധിക്കാതിരിക്കാൻ  ആസ്പിരിൻ മാത്രമേ ഉപയോഗമുള്ളൂ എന്ന്  കണ്ടെത്തി; എന്നിരുന്നാലും, ഡിക്ലോഫെനാക്കിനേക്കാൾ ഉയർന്ന ഗ്യാസ്ട്രിക് അൾസറേഷൻ ഇതിന് ഉണ്ട്  2015 ജനുവരി മുതൽ, ഹൃദയ സംബന്ധമായ പ്രതികൂല സംഭവങ്ങളുടെ സാധ്യത കാരണം ഡിക്ലോഫെനാക് ഒരു കുറിപ്പടി മരുന്നായി (POM) പുനഃവർഗ്ഗീകരിക്കുമെന്ന് MHRA പ്രഖ്യാപിച്ചു. [ 31 ]

തുടർന്ന്, നോൺ-സ്റ്റിറോയിഡൽ ആൻറി-ഇൻഫ്ലമേറ്ററി മരുന്നുകളോ കോക്സിബുകളോ ഉപയോഗിക്കുന്ന 74,838 ഡാനിഷ് ഉപയോക്താക്കളിൽ നടത്തിയ ഒരു വലിയ പഠനത്തിൽ , ഡിക്ലോഫെനാക് ഉപയോഗത്തിൽ നിന്ന് അധിക ഹൃദയ സംബന്ധമായ അപകടസാധ്യതകളൊന്നും കണ്ടെത്തിയില്ല. [ 32 ] വിവിധ നോൺ-സ്റ്റിറോയിഡൽ ആൻറി-ഇൻഫ്ലമേറ്ററി മരുന്നുകളോ കോക്സിബുകളോ ഉപയോഗിക്കുന്ന 1,028,437 ഡാനിഷ് ഉപയോക്താക്കളിൽ നടത്തിയ ഒരു വലിയ പഠനത്തിൽ, "നോൺ-സെലക്ടീവ് NSAID ഡിക്ലോഫെനാക്, സെലക്ടീവ് സൈക്ലോഓക്സിജനേസ്-2 ഇൻഹിബിറ്റർ റോഫെകോക്സിബ് എന്നിവയുടെ ഉപയോഗം ഹൃദയ സംബന്ധമായ മരണ സാധ്യത വർദ്ധിപ്പിക്കുന്നതുമായി കണ്ടിരിക്കുന്നു ( ഓഡ്സ് അനുപാതം , 1.91; 95% കോൺഫിഡൻസ് ഇന്റർവെൽ, 1.62 മുതൽ 2.42 വരെ; ഓഡ്സ് അനുപാതം, 1.66; 95% കോൺഫിഡൻസ് ഇന്റർവെൽ, 1.06 മുതൽ 2.59 വരെ, യഥാക്രമം), ഡോസ്-ആശ്രിത അപകടസാധ്യത വർദ്ധനവുമായി ബന്ധപ്പെട്ടിരിക്കുന്നു" എന്ന് കണ്ടെത്തി. [ 33 ]
ഇതും കാണുക: നോൺ-സ്റ്റിറോയിഡൽ വിരുദ്ധ ബാഹ്യാവിഷ്ക്കാര മരുന്ന് § പ്രതികൂല ഫലങ്ങൾ
COX-2 ഇൻഹിബിറ്ററുകൾ , ഡിക്ലോഫെനാക്, ഇബുപ്രൊഫെൻ , നാപ്രോക്സെൻ എന്നിവയുൾപ്പെടെയുള്ള ഒരു പഠനത്തിൽ, ഡിക്ലോഫെനാക് ഉപഭോഗം വാസ്കുലർ, കൊറോണറി അപകടസാധ്യതകൾ ഗണ്യമായി വർദ്ധിപ്പിക്കുന്നതായി കണ്ടെത്തിയിട്ടുണ്ട് . [ 27 ] മുകളിലെ ഗ്യാസ്ട്രോഇന്റസ്റ്റൈനൽ സങ്കീർണതകളും റിപ്പോർട്ട് ചെയ്യപ്പെട്ടു. [ 27 ] ഡിക്ലോഫെനാക് കഴിക്കുന്നതിലൂടെ പ്രധാന പ്രതികൂല ഹൃദയ സംബന്ധമായ സംഭവങ്ങൾ മൂന്നിലൊന്ന് വർദ്ധിച്ചു, പ്രധാനമായും പ്രധാന കൊറോണറി രോഗങ്ങളുടെ വർദ്ധനവ് കാരണം. [ 27 ] പ്ലാസിബോയുമായി താരതമ്യപ്പെടുത്തുമ്പോൾ, ഒരു വർഷത്തേക്ക് ഡിക്ലോഫെനാക് കഴിച്ച 1000 രോഗികളിൽ, മൂന്ന് പേർക്ക് കൂടി കടുത്ത  വാസ്കുലർ രോഗങ്ങൾ  ഉണ്ടായിരുന്നു, അതിൽ ഒരാൾക്ക്  മാരകമായിരുന്നു. [ 27 ] ഡിക്ലോഫെനാക് കഴിക്കുന്നതിലൂടെ വാസ്കുലർ മരണം ഗണ്യമായി വർദ്ധിക്കുന്നു. [ 27 ]

2020 ഒക്ടോബറിൽ, ഗർഭസ്ഥ ശിശുക്കളിൽ അമ്നിയോട്ടിക് ദ്രാവകം കുറയുന്നതിന് കാരണമാകുന്ന വൃക്ക സംബന്ധമായ പ്രശ്നങ്ങൾ ഉണ്ടാകാനുള്ള സാധ്യത വിവരിക്കുന്നതിനായി എല്ലാ നോൺ-സ്റ്റിറോയിഡൽ ആന്റി-ഇൻഫ്ലമേറ്ററി മരുന്നുകളുടെയും കുറിപ്പടി ലേബൽ അപ്‌ഡേറ്റ് ചെയ്യണമെന്ന് യുഎസ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ (എഫ്ഡിഎ) ആവശ്യപ്പെട്ടു. [ 28 ] [ 29 ] 

ദഹനസംബന്ധമായ പരാതികളാണ് മിക്കപ്പോഴും ശ്രദ്ധിക്കപ്പെടുന്നത്. കൂടുതൽ രോഗികളും ദീർഘകാല ഡിക്ലോഫെനാക് ചികിത്സയ്ക്കിടെ ( മിസോപ്രോസ്റ്റോൾ , റാണിറ്റിഡിൻ , അല്ലെങ്കിൽ ഒമേപ്രാസോൾ ) പോലുള്ള ഒരു മരുന്ന് വയറിന്റെ അസുഖത്തിന്  ഒരു പ്രതിരോധ മരുന്നായി ഉപയോഗിക്കുന്നു .

 കരൾ 
കരൾ തകരാറുകൾ വളരെ അപൂർവമായി മാത്രമേ സംഭവിക്കാറുള്ളൂ, സാധാരണയായി ഇത് പഴയപടിയാക്കാവുന്നതുമാണ്. മുന്നറിയിപ്പ് ലക്ഷണങ്ങളൊന്നുമില്ലാതെ ഹെപ്പറ്റൈറ്റിസ് അപൂർവ്വമായി മാത്രമേ സംഭവിക്കൂ, ചിലപ്പോൾ അത് മാരകമായേക്കാം. റൂമറ്റോയ്ഡ് ആർത്രൈറ്റിസ്ക്ൾ ഓസ്റ്റിയോ ആർത്രൈറ്റിസ് ഉള്ള (ഒരു തരം സന്ധിവാതം) രോഗികളിൽ  കരൾ രോഗം ഉണ്ടാകാനുള്ള സാധ്യത കൂടുതലാണ്. വേദനയ്‌ക്കോ പനിക്കോ വേണ്ടിയുള്ള ഹ്രസ്വകാല ചികിത്സയ്ക്ക് ഉപയോഗിക്കുകയാണെങ്കിൽ, മറ്റ് നോൺ-സ്റ്റിറോയിഡൽ ആൻ്റി-ഇൻഫ്ലമേറ്ററി (NSAID) മരുന്നുകളേക്കാൾ ഡൈക്ലോഫെനാക്ക് കരളിന് കൂടുതൽ ദോഷകരമാണെന്ന് കണ്ടെത്തിയിട്ടില്ല.[ മെഡിക്കൽ അവലംബം ആവശ്യമാണ് ]. .  2009 ഡിസംബറിൽ, എൻഡോ, നൊവാർട്ടിസ്, യുഎസ് എഫ്ഡിഎ (US FDA) എന്നീ സ്ഥാപനങ്ങൾ ആരോഗ്യ പ്രവർത്തകർക്ക് ഒരു അറിയിപ്പ് നൽകി. ഡൈക്ലോഫെനാക് സോഡിയം (diclofenac sodium) അടങ്ങിയ എല്ലാ ഉൽപ്പന്നങ്ങളും ഉപയോഗിച്ചുള്ള ചികിത്സയ്ക്കിടയിൽ ലിവർ ഫംഗ്ഷൻ ടെസ്റ്റുകളിൽ (കരളിന്റെ പ്രവർത്തന പരിശോധന) വർദ്ധനവുണ്ടാകാനുള്ള സാധ്യതയെക്കുറിച്ച് പുതിയ മുന്നറിയിപ്പുകളും മുൻകരുതലുകളും ചേർക്കണമെന്നായിരുന്നു ആ അറിയിപ്പ്.[35] . ആദ്യ മാസത്തിൽ മരുന്ന്  മൂലമുണ്ടാകുന്ന ഹെപ്പറ്റോടോക്സിസിറ്റി (കരൾ     വിഷബാധ) കേസുകൾ റിപ്പോർട്ട് ചെയ്യപ്പെട്ടിട്ടുണ്ട്, എന്നാൽ ഡൈക്ലോഫെനാക് ഉപയോഗിച്ചുള്ള ചികിത്സയ്ക്കിടെ എപ്പോൾ വേണമെങ്കിലും ഇത് സംഭവിക്കാം. കരൾ നെക്രോസിസ്, മഞ്ഞപ്പിത്തം, മഞ്ഞപ്പിത്തത്തോടുകൂടിയും അല്ലാതെയും ഫുൾമിനന്റ് ഹെപ്പറ്റൈറ്റിസ്, കരൾ പരാജയം എന്നിവയുൾപ്പെടെയുള്ള ഗുരുതരമായ കരൾ പ്രതിപ്രവർത്തനങ്ങളുടെ കേസുകൾ പോസ്റ്റ് മാർക്കറ്റിംഗ് നിരീക്ഷണത്തിൽ റിപ്പോർട്ട് ചെയ്തിട്ടുണ്ട്. റിപ്പോർട്ട് ചെയ്യപ്പെട്ട ഈ കേസുകളിൽ ചിലത് മരണങ്ങളിലോ കരൾ മാറ്റിവയ്ക്കലിലോ കലാശിച്ചു. [ മെഡിക്കൽ അവലംബം ആവശ്യമാണ്]

 വൃക്ക 
നോൺ-സ്റ്റിറോയിഡൽ ആന്റി-ഇൻഫ്ലമേറ്ററി മരുന്നുകൾ (Nonsteroidal anti-inflammatory drugs), "വൃക്കയിലെ പ്രോസ്റ്റാഗ്ലാൻഡിനുകളുടെ (prostaglandins) ഉത്പാദനം കുറയ്ക്കുന്നതു കാരണം വൃക്കകളിൽ ദോഷകരമായ ഫലങ്ങൾ ഉണ്ടാക്കുന്നതായി" രേഖപ്പെടുത്തിയിരിക്കുന്നു.[36] ഇത് പ്രധാനമായും പ്രതികരണശേഷി കൂടുതലുള്ള വ്യക്തികളിലോ മൃഗങ്ങളിലോ  ആണ് കാണപ്പെടുന്നത്. കൂടാതെ, പ്രായം കൂടുന്തോറും പാർശ്വഫലങ്ങളെ പ്രതിരോധിക്കാനുള്ള ശേഷി കുറയുകയാണെങ്കിൽ, അല്ലാത്തവരിലും ദീർഘകാല ഉപയോഗം കൊണ്ട് ഇത് സംഭവിക്കാൻ സാധ്യതയുണ്ട്.

എന്നിരുന്നാലും, ഒരു COX-2 സെലക്ടീവ് ഇൻഹിബിറ്റർ (COX-2 selective inhibitor) ഉപയോഗിക്കുന്നതിലൂടെ മാത്രം ഈ പാർശ്വഫലം ഒഴിവാക്കാൻ സാധിക്കില്ല. കാരണം, "COX-ന്റെ COX-1, COX-2 എന്നീ രണ്ട് ഐസോഫോമുകളും (isoforms) വൃക്കയിൽ കാണപ്പെടുന്നുണ്ട്."

 മാനസികാരോഗ്യം 
മാനസികാരോഗ്യ പാർശ്വഫലങ്ങൾ റിപ്പോർട്ട് ചെയ്യപ്പെട്ടിട്ടുണ്ട്. ഈ ലക്ഷണങ്ങൾ അപൂർവമാണ്, എന്നാൽ   പാർശ്വഫലങ്ങൾ എന്ന നിലയിൽ ഉൾപ്പെടുത്താൻ ആവശ്യമായത്ര  സംഖ്യകൾ നിലവിലുണ്ട്. വിഷാദം, ഉത്കണ്ഠ, മുൻകോപം , പേടിസ്വപ്നങ്ങൾ, മാനസിക വിഭ്രാന്തി  എന്നിവ ഇതിൽ ഉൾപ്പെടുന്നു.

 ഫാർമക്കോളജി (ഔഷധശാസ്ത്രം) 
മറ്റ് നോൺ-സ്റ്റിറോയിഡൽ ആന്റി-ഇൻഫ്ലമേറ്ററി മരുന്നുകളെ (NSAIDs) പോലെ, ഇതിന്റെയും വേദനയും നീർക്കെട്ടും (anti-inflammatory), പനിയും (antipyretic), വേദനയും (analgesic) കുറയ്ക്കാനുള്ള കഴിവിന് പിന്നിലെ പ്രധാന പ്രവർത്തനരീതി, COX-നെ തടസ്സപ്പെടുത്തി പ്രോസ്റ്റാഗ്ലാൻഡിൻ (prostaglandin) ഉത്പാദനം നിർത്തുന്നതാണ് എന്ന് കരുതപ്പെടുന്നു.

പ്രോസ്റ്റാഗ്ലാൻഡിൻ ഉത്പാദനം തടയുന്നതിലെ പ്രധാന ലക്ഷ്യം, സൈക്ലോഓക്സിജനേസ്-2 (COX-2) എന്നറിയപ്പെടുന്ന, താൽക്കാലികമായി രൂപപ്പെടുന്ന പ്രോസ്റ്റാഗ്ലാൻഡിൻ-എൻഡോപെറോക്സൈഡ് സിന്തേസ്-2 (PGES-2) എന്ന എൻസൈം ആണ്. അതായത്, ഡൈക്ലോഫെനാക് ഭാഗികമായി COX-2 നെയാണ് ലക്ഷ്യം വെക്കുന്നത് (partially selective for COX-2).വിവിധ സ്രോതസ്സുകൾ അനുസരിച്ച്, COX-2 നോടുള്ള ഈ സെലക്ടിവിറ്റി (selectivity) 1.5 മുതൽ 30 വരെ വ്യത്യാസപ്പെടുന്നതായി റിപ്പോർട്ട് ചെയ്യപ്പെട്ടിട്ടുണ്ട്.[38][39][40][41]

ഡിക്ലോഫെനാക്കിന് കൊഴുപ്പുകളിൽ താരതമ്യേന ഉയർന്ന ലയനശേഷിയുണ്ട്, ഇതിന്  (Diclofenac)  താരതമ്യേന ഉയർന്ന കൊഴുപ്പിൽ  ലയിച്ചുപോകാനുള്ള ശേഷി (lipid solubility) ഉള്ളതിനാൽ, രക്ത-മസ്തിഷ്‌ക തടസ്സം (blood-brain barrier) കടന്ന് മസ്തിഷ്‌കത്തിലേക്ക് പ്രവേശിക്കാൻ കഴിയുന്ന കുറച്ച് നോൺസ്റ്റിറോയിഡ് ആന്റി-ഇൻഫ്ലമേറ്ററി മരുന്നുകളിൽ (NSAIDs) ഒന്നാണ് ഇത്. [43] ശരീരത്തിലെ മറ്റുഭാഗങ്ങളിൽ പോലെ തന്നെ, COX-2നെ തടയുന്നതിനാൽ (inhibition of COX-2) മസ്തിഷ്‌കത്തിലും ഇത് തന്റെ പ്രവർത്തനം നടത്തുന്നതായി കരുതപ്പെടുന്നു. [43] കൂടാതെ, ഇത് സ്പൈനൽ കോർഡിനുള്ളിലും (spinal cord) ചില പ്രവർത്തനങ്ങൾ നടത്താൻ സാധ്യതയുണ്ടെന്നു കരുതുന്നു. [4]

 ചരിത്രം 
1973-ൽ ആൽഫ്രഡ് സാൽമാനും റുഡോൾഫ് ഫിസ്റ്ററും ചേർന്നാണ് ഡിക്ലോഫെനാക് ആദ്യമായി നിർമ്മിച്ചത് . [54] [55] "ഡിക്ലോഫെനാക്" എന്ന പേര് അതിന്റെ രാസനാമമായ 2-(2,6-ഡിക്ലോ റാനിലിനോ) ഫെനൈൽ അസറ്റിക് ആസിഡിൽ നിന്നാണ് ഉരുത്തിരിഞ്ഞത് . 1978 - ൽ ജർമ്മനിയിൽ സിബ - ഗീഗി (ഇപ്പോൾ നൊവാർട്ടിസ് ) ഇതിന് പേറ്റന്റ് നൽകി. [ 56 ] [ 57 ] 1988-ൽ ഇത് അമേരിക്കയിൽ മെഡിക്കൽ ഉപയോഗത്തിലേക്ക് വന്നു. [ 8 ] 2015-ൽ "ഗ്ലാക്സോസ്മിത്ത്ക്ലൈൻ" ഇതിന്റെ അവകാശങ്ങൾ വാങ്ങി . [ 54 ] ഇത് ഒരു ജനറിക് മരുന്നായും  ലഭ്യമാണ് . 

യുണൈറ്റഡ് സ്റ്റേറ്റ്സിൽ, കൈകൾ, കാൽമുട്ടുകൾ, കാലുകൾ എന്നിവയിലെ സന്ധികളുടെ ഓസ്റ്റിയോ ആർത്രൈറ്റിസിന്റെ വേദനയ്ക്ക് താൽക്കാലിക ആശ്വാസം നൽകുന്നതിനുള്ള ഒരു കുറിപ്പടി മരുന്നായി 2007-ൽ FDA 1% ഡൈക്ലോഫെനാക് ജെൽ അംഗീകരിച്ചു. 2020-ൽ, കുറിപ്പടിയില്ലാതെ ഉപയോഗിക്കുന്നതിനുള്ള ജെൽ ഫോർമുലേഷൻ FDA അംഗീകരിച്ചു. [ 7 ]

 പാരിസ്ഥിതിക പ്രത്യാഘാതങ്ങൾ 
മൃഗങ്ങളിൽ ഡൈക്ലോഫെനാക് ഉപയോഗിക്കുന്നത് പാരിസ്ഥിതിക പ്രത്യാഘാതങ്ങൾ ഉണ്ടാക്കുന്നു: ശവഭോജിയായ പക്ഷികൾക്ക് ഇത് വിഷമാണ് - ഇവ മരുന്ന് അടങ്ങിയിരിക്കുന്ന മൃഗങ്ങളുടെ ശവശരീരങ്ങൾ കഴിക്കുന്നു; [ 60 ] [ 61 ] ഡൈക്ലോഫെനാക് അടങ്ങിയ കാർഷിക നീരൊഴുക്കിൽ നിന്ന് മലിനമായ സമുദ്ര, ശുദ്ധജല ജീവികളിൽ മരുന്നിന്റെ അവശിഷ്ടങ്ങൾ കാണപ്പെടുന്നു. [ 62 ] [ 63 ] [ 64 ] നിരവധി രാജ്യങ്ങളിൽ വെറ്ററിനറി ഉപയോഗത്തിനായി ഈ മരുന്ന് നിരോധിച്ചിട്ടുണ്ട്; [ 65 ] [ 66 ] 2006 ൽ ഇന്ത്യ അതിന്റെ ഉപയോഗം നിയന്ത്രിച്ചു. [ 67 ] [ 68 ] ഡൈക്ലോഫെനാകിന് പകരമാണ് മെലോക്സിക്കം , വന്യജീവികൾക്ക് സുരക്ഷിതമായ ഒന്ന്. [ 69 ] [ 70 ]കന്നുകാലികൾക്ക് ഡൈക്ലോഫെനാക് ഉപയോഗിക്കുന്നു; അത്തരം ഉപയോഗം ഇന്ത്യൻ കഴുകൻമാർക്ക്  പ്രതിസന്ധിക്ക് കാരണമായി , ഈ കാലയളവിൽ ഏതാനും വർഷങ്ങൾക്കുള്ളിൽ രാജ്യത്തെ 95% കഴുകന്മാരും കൊല്ലപ്പെട്ടു. '

കന്നുകാലികളിലെ വെറ്ററിനറി ഉപയോഗം ഇന്ത്യൻ ഉപഭൂഖണ്ഡത്തിലെ കഴുകന്മാരുടെ എണ്ണത്തിൽ ഗണ്യമായ കുറവുണ്ടാക്കി - 2003 ആയപ്പോഴേക്കും 95% കുറവും  2008 ആയപ്പോഴേക്കും 99.9% കുറവും. കഴുകന്മാർ ദീർഘായുസ്സുള്ളവരും പ്രജനനത്തിന് മന്ദഗതിയിലുള്ളവരുമാണ്. ആറ് വയസ്സുള്ളപ്പോൾ മാത്രമേ അവ പ്രജനനം ആരംഭിക്കൂ, അവയുടെ കുഞ്ഞുങ്ങളിൽ 50% മാത്രമേ അതിജീവിക്കുന്നുള്ളൂ. ഇന്ത്യൻ സർക്കാർ നിരോധനം പൂർണ്ണമായും നടപ്പിലാക്കിയാലും, കഴുകന്മാരുടെ എണ്ണം പുനരുജ്ജീവിപ്പിക്കാൻ നിരവധി വർഷങ്ങൾ എടുക്കും. 

'മൃഗങ്ങളിൽ ഡൈക്ലോഫെനാക് ഉപയോഗിക്കുന്നത് ഘപല രാജ്യങ്ങളിലും കാർഷിക ഉപയോഗം ഇപ്പോൾ നിരോധിച്ചിരിക്കുന്നു. കഴുകന്മാരിൽ വിഷബാധയുണ്ടാകാനുള്ള സംവിധാനം വൃക്ക തകരാറാണെന്ന് അനുമാനിക്കപ്പെടുന്നു ; [ 73 ] എന്നിരുന്നാലും, കഴുകന്മാരിൽ യൂറിക് ആസിഡ് സ്രവണം നേരിട്ട് തടയുന്നത് വിഷബാധയ്ക്ക് കാരണമാകാം. [ 74 ] കഴുകന്മാർ വെറ്ററിനറി ഡൈക്ലോഫെനാക് നൽകിയ കന്നുകാലികളുടെ ശവശരീരങ്ങൾ ഭക്ഷിക്കുകയും , അടിഞ്ഞുകൂടിയ രാസവസ്തുക്കൾ വിഷലിപ്തമാക്കുകയും ചെയ്യുന്നു, [ 75 ] കഴുകന്മാർക്ക് ഡൈക്ലോഫെനാക് തകർക്കാൻ ഒരു പ്രത്യേക എൻസൈം ഇല്ലാത്തതിനാൽ. 2005 മാർച്ചിൽ നടന്ന ദേശീയ വന്യജീവി ബോർഡിന്റെ യോഗത്തിൽ,ഘട്ടം ഘട്ടമായി നിർത്താൻ ഉദ്ദേശിക്കുന്നതായി ഇന്ത്യാ ഗവൺമെന്റ് പ്രഖ്യാപിച്ചു. [ 76 ]

https://en.wikipedia.org/wiki/Diclofenac